kardosdrur/scandi-wiki huggingface dataset:
Jøns Mathias Ljungberg

Jøns Mathias Ljungberg (1748-1812), Professor og Kollegiedeputeret, 
er født i Christiansstad, blev 15 Aar gammel Student 
ved Universitetet i Lund og drog snart efter til Gøttingen, hvor 
han i fattige Kaar studerede Mathematik og Astronomi under A. G. 
Kästner. Han observerede her Venus’ Gjennemgang 1769 paa en 
saa fortrinlig Maade, at han, der forud havde taget Magistergraden 
ved Gøttinger-Universitetet, blev udnævnt til Professor ved det. 
Aaret efter kaldedes han imidlertid til Kiel, og her virkede han 
som Professor i Mathematik og Filosofi fra 1770-80. De store 
Maskinopfindelser paa denne Tid i England vakte hans særlige 
Opmærksomhed, og for nærmere at studere dem rejste han 1777 
til England. Tilbagerejsen lagde han over sit Fødeland, men 
Sverige troede ikke at have Brug for hans Tegninger, bl.a. af de 
nyopfundne Spinde- og Kartemaskiner. Anderledes her i Danmark, 
hvor han, efter at være bleven sat i Stand til at gjøre en ny Rejse 
til England, strax fik Lejlighed til at bygge et Par Maskiner og 
1780 blev udnævnt til extraordinær Kommitteret i Kommercekollegiet 
med Justitsraads Titel. 1787 fik han fast Plads i Kollegiet 
som Kommitteret, ligesom han blev Medlem af den s. A. oprettede 
General-Fabrikdirektion, der dog kun virkede i kort Tid. S. A. 
foretog han en tredje Englandsrejse. 1792 fik han Sæde i den 
exekutive Fabrikdirektion, 1796 sendtes han paa ny til England, 
denne Gang for at studere det engelske Kanalvæsen, 1804 blev han 
Deputeret i Kommercekollegiet, 1805 udnævntes han til Etatsraad, 
og 17. Juni 1812 afgik han ved Døden. I sine sidste år syslede 
han med en Del mathematiske Afhandlinger, som dog aldrig bleve 
trykte; hans Iagttagelser af Mercurs Gjennemgang 1802 findes i 
Videnskabernes Selskabs Skrifter.

Kilder 

 

Astronomer fra Sverige
Embedsmænd fra Danmark
Ansatte ved Göttingens Universitet
Ansatte ved Kiels Universitet
Svenskere i 1700-tallet
Danskere i 1800-tallet
Zaz

Zaz (født 1. maj 1980 i Tours) er en fransk sangerinde, hvis rigtige navn er Isabelle Geffroy. Hun er kendt for at blande jazz og soul i en meget fransk 'urban blues'. Mest kendt er hun for sangen "Je veux" (Jeg vil), der med både kant og humor udtrykker afsky for forbrugersamfundets tomme materialisme. Sangen er at finde på hendes første album "Zaz", der udkom i 2010, og som har solgt over 1 million eksemplarer. Albummet rummer tillige hittet "Le long de la route".

Diskografi

Kilder

Sangere fra Frankrig
Les Enfoirés
Anna Shaffer

Anna Shaffer (født 15. marts 1992) er en engelsk skuespiller, bedst kendt for sin rolle som Ruby Button i sæbeoperaen Hollyoaks , og for hendes rolle som Romilda Vane i Harry Potter-film serien .

Udvalgt filmografi

Film

TV

Musikvideoer

Referencer

Eksterne henvisninger 
 

Skuespillere fra England
Harry Potter-skuespillere
Good Kid, M.A.A.D City

Good Kid, M.A.A.D City (styliseret good kid, m.A.A.d city) er det andet studiealbum af den amerikanske rapper Kendrick Lamar (King Kendrick), udgivet den 22. oktober 2012 af Top Dawg Entertainment, Aftermath Entertainment og Interscope Records. Albummet debuterede som nummer 2 på den amerikanske Billboard 200 med 242.000 solgte eksemplarer i den første uge.

Trackliste 
. "Sherane a.k.a. Master Splinter’s Daughter"
. "Bitch, Don't Kill My Vibe"
. "Backseat Freestyle"
. "The Art of Peer Pressure"
. "Money Trees" (featuring. Jay Rock)
. "Poetic Justice" (featuring. Drake)
. "good kid"
. "m.A.A.d city" (featuring. MC Eiht)
. "Swimming Pools (Drank)" (Extended Version)
. "Sing About Me, I’m Dying of Thirst"
. "Real" (featuring Anna Wise)
. "Compton" (featuring. Dr. Dre)
. "Bitch, Don't Kill My Vibe (Remix)" (featuring. Jay-Z)
NB: På deluxe edition, iTunes deluxe edition, Target deluxe edition, Spotify deluxe edition og UK deluxe edition er der bonusnumre.

Rapalbum
Album fra 2012
Chanson française

Chanson française er betegnelsen for en musikgenre der består af sang fremført på fransk og primært udgivet i den fransktalende del af verden.

Betegnelsen har eksisteret siden slutningen af 2. verdenskrig og er opstået som en reaktion på den dominerende anglo-amerikanske indflydelse på musikindustrien.

Grupper 
Louise Attaque, Tarmac, Les Valentins, Superbus, Paris Combo, Astonvilla, Matmatah, Tanger, Téléphone, Rita Mitsouko, Red Cardell, La Rue Kétanou, La Mine de Rien, Les Blaireaux, Les Ogres de Barback, Les Yeux D'la Tête, Les Dessous de la vie, Adagio, Dagoba, Gojira, Stéphane & Didier et Cie., JMJ, Tournée Générale, la Villa Ginette, Face à la mer, Mon côté punk

Kvindelige sangere 
Vitaa, Dorothée, Dalida,Sylvie Vartan, Édith Piaf, Patricia Kaas, Mylène Farmer, La Grande Sophie, Jane Birkin, Elsa Lunghini, Juliette, Maurane, Françoise Hardy, Céline Dion, Natasha St Pier, Julie Zenatti, Zazie, Hélène Ségara, Coralie Clément, Daphné, Barbara Carlotti, Emily Loizeau, Oshen, Keren Ann Zeidel, Nolwenn Leroy, Camille, Emma Daumas, Claire Denamur, Jenifer, Clarika, Axelle Red, Alizée, Pauline Croze, Shy'm,Lorie,Elodie Frégé, Agnès Bihl, Barbara Weyman, Véronique Sanson, Liane Foly, Joyce Jonathan, Tal, Olivia Ruiz.

Mandlige sangere 
Alain Bashung, Albin de la Simone, Alex Beaupain, Mathieu Boogaerts, Alexis HK, Art Mengo, Bastien Lallemant, Bénabar, Bertrand Burgalat, Brice Conrad, Bruno Maman, Bruno Pelletier, Calogero, Chet, Christophe Maé, Corneille, Da Silva, Daniel Balavoine, Daniel Lavoie, Didier Caesar alias Dieter Kaiser, Eddy Mitchell, Emmanuel Moire, Faudel, Florent Pagny, Francis Cabrel, Franck Monnet, Garou, Grégoire, Jean Ferrat, Jean-Jacques Goldman, Jean-Louis Aubert, Johnny Hallyday, Julien Clerc, Les Fatals Picards, Martin Rappeneau, Renaud Séchan,M,Milton édouard MC Solaar, Pascal Obispo, Pierre Bondu, Raphaël, Renan Luce, S Petit Nico, Sanseverino, Sébastien Martel, Sébastien Tellier, Stéphane Quérioux, Silvain Vanot, Sinclair, Yannick Noah, Ycare, Yves Romao, Philippe Katerine, Hubert-Félix Thiéfaine, Loïc Lantoine, Batlik, Kaar Kaas Sonn, Jacques Higelin, Arthur H, Yvan Dautin, Patrick Fiori

Kilder

Eksterne henvisninger 
 On ne connait pas la chanson (panorama du hall de la chanson) 
 Encyclopédisque, l’encyclopédie en ligne du 45 tours francophone 

Musik fra Frankrig
Ridesport under sommer-OL 2012

Ridesport under Sommer-OL 2012 var på det olympiske program for 24. gang under OL-2012 i London. Konkurrencerne bliver gennemført i perioden 28. juli til 9. august ved Queen's House i Greenwich Park. Der blev konkurreret om i alt seks olympiske titler, tre individuelle og tre i hold, i military, dressur og ridebanespringning.

Medaljer

Eksterne henvisninger
Schleswig-Holstein Musik Festival

Schleswig-Holstein Musik Festival (på dansk Slesvig-Holsten Musik Festival; forkortet SHMF) finder sted i det nordlige Tyskland og er en af de største klassiske musikfestivaler i verden. Siden 1986 har det årligt fundet sted i sommermånederne juli og august på forskellige spillesteder rundt omkring i Slesvig-Holsten, såvel som i det tilgrænsende Niedersachsen, Hamborg og Danmark.

Koncerterne finder til dels sted i usædvanlige spillesteder som på godser, i lader, kirker, slotsparker, færger og på skibsværfter. Siden 1996 afvikles festivalen efter et landetema. Siden 2002 er også jazzfestivalen JazzBaltica en del af Schleswig-Holstein Musik Festivalen.

Litteratur 
 Axel Nickolaus, Michael Ruff u. a.: Schleswig-Holstein Musik-Festival. Das Fest zwischen den Meeren. Fotoband. Murmann, Hamburg 2006,

Eksterne henvisninger 

 Officiel hjemmeside 
 JazzBalticas hjemmeside 

Slesvig-Holsten
Musikfestivaler i Tyskland
Etableret i 1986
Fægtning under sommer-OL 2012

Fægtning under Sommer-OL 2012 fandt sted fra 28. juli til 5. august 2012 på ExCeL Exhibition Centre i London. Der blev fægtet i ti øvelser (seks individuelle og fire hold).

Medaljer

Medaljeoversigt 

Frankrig vandt ikke nogen medalje for første gang siden 1960.

Medaljevindere

Noter 

 
Sportsgrene under sommer-OL 2012
2012
Choi Byung-chul

Choi Byung-chul (født 24. oktober 1981) er en sydkoreansk fægter.  Han repræsenterede Sydkorea under Sommer-OL 2012 i London, hvor han vandt bronze i mændens individuelle fleuret.

Referencer

Eksterne henvisninger 

Fægtere fra Sydkorea
Medaljevindere fra Sydkorea ved sommer-OL 2012
Rosendal (Hadsund)

Rosendal er et kvarter i Hadsund beliggende umiddelbart nord for byens centrum. I den nordlige del af Rosendal ligger museet Hadsund Egnssamling i den gamle Rosendals gård der også har givet navn til kvarteret.

Kvarteret afgrænses mod nord af Søndergårde og Industri Nord, mod vest af Hadsund Huse, mod syd af Hadsund Centrum og mod øst af Holterne. Nørregade, Gl. Visborgvej, Rosendals Alle og Rosendalsvej er de veje som giver adgang til Rosendal.

Bebyggelsen består af 339 parceller fordelt på 16 virksomheder, 15 rækkehuse og 308 parcelhuse, de er placeret langs Rosendals Alle, Rosendalsvej, nord for Østergade, vest for Gl. Visborgvej, øst for Nørregade og Ålborgvej, den har 21 tilhørende sideveje, Nødde Alle, Hyldevej, Syrenvej, Tjørmevej, Lumpinvej, Valmuevej, Klintevej, Møllebakken, Mogensgade, Vinkelvej, Hans Kirks Alle, Svend Schous Alle, Rosenhøj, Nyvangsvej , Grøndalsvej, Æblevej, Blommevej, Morelvej. Ømebakken, Frederikshøjvej og Smedevænget.

I den nordligste del af kvarteret ligger Hadsund Dyrehave, nord for dyreparken er der anlagt en et industriområde, hvor blandt andet virksomheden Beauté Pacifique har sit hovedkontor.

Historie 
Navnet Rosendal kommer fra gården Rosendal bygget i 1800-tallet, gården er i dag indrettet som museum. I 1970'erne blev der byget rækkehuse øst for Rosendals gården, og parcelhuse vest og syd for. Dyrehaven og industriområdet kom først til i midten 1970'erne.

Galleri

Eksterne henvisninger 
 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012.

Kilder 

Bydele i Hadsund
Torben Jensen (politiker)

Torben Jensen, født 23. august 1950 i Hevring 4 km øst for Ørsted, er medlem af kommunalbestyrelsen i Norddjurs Kommune, hvor han var borgmester 2006-09 og viceborgmester 2010-13.

Han har været aktiv kommunalpolitiker siden 1986 og var borgmester i Rougsø Kommune 1994-2006, indtil den ved kommunalreformen i 2007 indgik i Norddjurs Kommune.

Torben Jensen repræsenterer Norddjurs Kommune i Komiteen for Dansk Landbrugsmuseum, Aarhus Lufthavn, Grenaa Idrætscenter og Ørsted Varmeværk samt Beredskabskommissionen, der er oprettet sammen med Syddjurs Kommune.

Efter sine 16 år som borgmester blev Torben Jensen 15. marts 2011 ridder af Dannebrog

Parti 
Torben Jensen er valgt på Borgerlisten Norddjurs, som fik 3 mandater ved kommunalvalget i 2005. Han fik borgmesterposten ved at alliere sig med Socialdemokraterne, SF og Konservative. Han havde også været medlem af Venstre siden 1982, men måtte melde sig ud i 2008, fordi partiet ikke længere ville akceptere hans dobbelte medlemskab. 

Ved kommunalvalget i 2009 gik Borgerlisten frem med 1 mandat, men Venstre gik 4 mandater tilbage. SF gik 2 mandater frem og fik flertal sammen med Socialdemokraterne, som kunne indsætte Jan Petersen som ny borgmester.  Ved kommunalvalget i 2013 gik Borgerlisten tilbage fra 4 til 2 mandater. Der blev lavet en bred konstituering uden om Venstre og Borgerlisten, og Torben Jensen er ikke længere viceborgmester.

Den nedlagte jernbane 
Randers-Ryomgård-banen har fyldt meget i Torben Jensens borgmestergerning. Rougsø Kommune købte banen af DSB i starten af 1990'erne, da godstrafikken til Pindstrup var ophørt. Prisen for banelegemet og stationsbygningerne i Auning og Allingåbro var 1,2 mio. kroner, men det blev en overskudsforretning for kommunen efter frasalg af Auning Station, banelegemet i Auning by og skinnerne på en del af strækningen.

Kommunens køb af banen betød, at banetracéet er bevaret på næsten hele strækningen. Mellem Randers og Allingåbro ligger der skinner, som benyttes til skinnecykling. Allingåbro Station benyttes som turistbureau og hjemsted for Djursland for fuld Damp, hvor Torben Jensen er repræsentant for kommunen. Der er nu anlagt cykelsti på banetracéet mellem Allingåbro og Ryomgård.

Privat 
Torben Jensen har været bankbestyrer, ejendomsmægler og halbestyrer i Ørsted inden han blev fuldtidspolitiker. Han bor stadig i Hevring og er fritidslandmand med opdræt af Simmental kødkvæg.

Kilder

Eksterne kilder/henvisninger 
 Norddjurs Kommune: Kommunalbestyrelsen 
 Borgerlisten Norddjurs 
 Djursland for fuld Damp

Se også 
 Borgerliste

Borgmestre fra Danmark
Viceborgmestre fra Danmark
Riddere af Dannebrog
Borgmestre fra Venstre
Landmænd fra Danmark
Personer fra Jylland
Jung Jin-Sun

Jung Jin-Sun (født 24. januar 1984) er en sydkoreansk fægter.  Han repræsenterede Sydkorea under Sommer-OL 2012 i London, hvor han vandt bronze i mændens individuelle kårde.

Referencer

Eksterne henvisninger 

Fægtere fra Sydkorea
Medaljevindere fra Sydkorea ved sommer-OL 2012
Nyköpings gæstebud

Nyköpings Gæstebud var en julefest der ifølge Erikskrøniken, fandt sted på Nyköpingshus 11. december 1317 , hvor kong Birger Magnusson af Sverige, inviterede sine brødre, hertugerne Erik og Valdemar til julefest, men i stedet fængslede dem, og lod dem sulte ihjel i borgtårnet.

Forhistorie 
Brødrene Valdemar, hertug af Finland mm. og Erik, hertug af Västergötland mm. havde tidligere gennemført et kup (Håtunalegen) mod Sveriges kong Birger . Efter at de danske og norske konger havde grebet ind blev der opnået forlig i 1310 og Sverige blev delt mellem brødrene i tre suveræne stater.

Gæstebuddet 
Elleve år senere blev hertugerne Erik og Valdemar i forsoningens tegn indbudt til at fejre jul på Nyköpingshus med kong Birger og dronning Märta Eriksdatter af Danmark. Natten mellem den 10. og 11. december 1317 blev der holdt en banket som skulle gå ind i historien som «Nyköpings gæstebud».

I henhold til Erikskrøniken gik begge hertugerne til sengs mens kongens rigsdrost Johan von Brunkow kom med et kompagni armbrøstskytter og fængslede begge hertugerne. Kong Birger indfandt sig selv og mindede dem om Håtunalegen: «Mindes i noget om Håtunalegen? Jeg mindes den klart.»

Hertugerne fængsles 
Hertugerne Erik og Valdemar blev indsat i slottets fangehul. Kong Birger havde imidlertid fejlbedømt den politiske situation i landet. Der udbrød i 1318 oprør mod ham og han blev tvunget til at flygte til Gotland og herfra drog han senere videre til Danmark. Hertugerne vidste at der ikke var nogen forsoning i vente fra Birger og efter fem uger i fangehullet oprettede de deres testamenter . De blev dateret den 18. januar 1318 og findes fortsat bevaret. En af de som eksekverede testamenterne var stormanden Birger Persson. Kort tid efter døde begge brødrene i fængslet. I henhold til traditionen døde de efter pinefuld sultedød.

Dramatiseringer 
August Strindberg har skrevet et teaterstykke om hændelserne, og landsantikvaren Ivar Schnell har skrevet stykket Nyköpings Gästabud baseret på det historiske gæstebud. Det blev opført første gang i 1942 ved den årlige midtsommerfest på Nyköpingshus. Efter at midtsommerfestene ophørte blev skuespillet opført hvert år i løbet juli måned på samme sted. Fra 1997 blev der spillet en anden version af stykket, forfattet av Lennart Lidström.

Eksterne kilder og henvisninger
 Nyköpings Gæstebud i Erikskrønikan fra litteraturbanken.se

Sveriges historie
Kristoffer Hari

Kristoffer Hari (født 23. december 1997) er en dansk atlet, som løb for Hvidovre AM frem til 2013, derefter Sparta Atletik. Men allerede i 2014 skiftede han tilbage til Hvidovre AM pga. uoverensstemmelser.

Karriere 
Hari satte som 15-årig med tiden 10,53 sekunder dansk juniorrekord på 100 meter. Tiden blev sat i en modvind på 1,0 m/s ved Tårnby Games 2013. Tiden var en forbedring af såvel Lars Pedersens 30 år gamle U18-rekord (10,66) som Frederik Thomsens U20-rekord (10,55) fra 2012. Rekorden forbedrede han til 10,43 (+0,5) 15. juni 2013 ved Copenhagen Open på Hvidovre Stadion i det indledende heat. Tiden var uofficiel europarekord for 15-årige (alder på dagen). Ugen efter forbedrede han rekorden til 10,37 i Schweinfurt i Tyskland. Med denne tid overgås han blandt danskere gennem tiderne kun af Morten Jensen (10,29), og han tangerede den livstidsudelukkede Claus Hirsbros bedste tid. Samtidig placerede det ham som nummer et på juniorverdensranglisten. Dagen efter rekord-løbet ved Copenhagen Open løb han 200 meter på 20,96, som ligeledes ville have været rekord, men med 2,3 m/s var der for megen medvind. I Schweinfurt løb han med 21,16 (+0.2) sin bedste tid i godkendt vind. Tiden er dansk juniorrekord og uofficiel europarekord for 15-årige. En fiberskade pådraget umiddelbart inden de Ungdomsolympiske lege kostede deltagelse ved mesterskabet, hvor han med årets bedste tider var favorit. Kristoffer Hari blev nummer fem i Politikens Årets Fund 2013, som blev vundet af kajakroeren Emma Jørgensen.

Med vindertiden 10,61 kunne Hari ved DM 2013 på Skovdalen Atletikstadion i Aalborg lade sig fejre som den yngste danske seniormester på 100 meter nogensinde i en alder af 15 år og 7 måneder.

Hari modtog 2018 et fuldt stipendium fra universitet i Arkansas. Han blev noteret for tiden 10,26 sekunder, da han blev nummer fire ved 2019 Michael Johnson Invitational i Texas 20 april 2019. Dermed kappede han tre hundrededele af et sekund af Morten Jensens hidtidige danske 100 meter-rekord fra september 2004.

Private forhold 
Kristoffer Haris far, Stefan Hari, har selv en fortid som løber på internationalt niveau for Rumænien. Farens bedste distance var 400 meter hæk; han er i dag træner for både sønnen og andre sprintere i Sparta Atletik.

Efter sommerferien 2013 startede Kristoffer Hari på Team Danmark-ordningen på Frederiksberg-gymnasiet Falkonergården. Han afsluttede sin gymnasiale uddannelse i 2016.

Personlige rekorder 
 100 meter: 10,22 (+0,9) Odense, Danmark 26. juni 2021
 200 meter: 20,95 (+0,7) Fayetteville, USA 13. april 2019

Referencer

Eksterne henvisninger 
 Statletik.dk – Kristoffer Hari
 Statletik.eu - Kristoffer Hari
 IAAF - Kristoffer Hari
 All-Athletics - Kristoffer Hari 

Sprintere fra Danmark
Atleter fra Hvidovre AM
Atleter fra Sparta Atletik
Deltagere for Danmark ved sommer-OL 2020
Kompendium

Kompendium eller kompendie (lat. af com og pendo, 'vejet sammen') er en forkortning, kort sammenfatning eller et uddrag.

Kan bruges som betegnelse for en kortfattet lærebog (ledetråd) og for en sammentrængt fremstilling af en videnskabs hovedindhold.

Udtrykket bruges også inden for fotografering om en særlig form for modlysblænde, en indstillelig bælg, især ved teknisk fotografering.

Kilde 
  af professor Claudius Edvard Theodor Wilkens

Referencer

Eksterne henvisninger 
 "kompendium" hos Ordnet.dk/ddo, Den Danske Ordbog

Latinske vendinger
Film- og videoteknologi
Salmonsens
Stednavneudvalget

Stednavneudvalget er et udvalg under Kulturministeriet som fastsætter den officielle retskrivning af danske stednavne. Udvalget har sekretariat på Afdeling for Navneforskning ved Nordisk Forskningsinstitut, Københavns Universitet. Stednavneudvalget er nedsat af Kulturministeriet og i perioden 2012-2015 har udvalget i alt 13 medlemmer, fra henholdsvis Post Danmark, Nordisk Forskningsinstitut, Danmarks Statistik, KL, Kirkeministeriet, Dansk Sprognævn, Statens Arkiver, Vejdirektoratet, Kulturarvsstyrelsen, Naturstyrelsen og Geodatastyrelsen.

Der er omkring 25.000 autoriserede stednavne i Danmark med en officiel stavemåde. De kan findes i Stednavneudvalgets søgbare database, stednavne.info, hvor de også kan ses på kort og luftfoto.

Historie 
Stednavneudvalget er oprettet af Staten i 1910. Formålet var at skabe ordnede forhold inden for retskrivningen af danske stednavne. Dermed kunne postvæsen, toldvæsen, jernbanevæsen, kort, matrikel, osv. i fællesskab blive enige om stednavnenes retskrivning.

Siden 1922 er de danske stednavne blevet udgivet i den videnskabelige serie Danmarks Stednavne. Efter årtusindskiftet er udgivet netpublikationerne Danskernes Navne og Stednavneudvalgets retskrivningsliste.

Kilder 

Etableret i 1910
Udvalget
Kulturministeriet
Torben Munksgaard

Torben Munksgaard (født 9. august 1975 i Haderslev) er en dansk forfatter og digter. Han er uddannet BA i filosofi og cand.it. Han debuterede som romanforfatter med Retrograd (2007), som blev oversat til norsk, svensk og finsk. I 2013 modtog han Statens Kunstfonds treårige arbejdsstipendium.

Forfatterskab 
Torben Munksgaard debuterede i 2007 på forlaget Lindhardt og Ringhof med romanen Retrograd, som vandt Bonnier-forlagenes nordiske romankonkurrence om den store samtidsroman. Med kåringen fulgte en præmiesum på en halv million kroner, der er den hidtil største pris, der er givet for en dansk bogudgivelse.

Retrograd indledte et forfatterskab, som bevæger sig på det tragikomiske spektrum, ofte med fokus på en udforskning af moderne identitet. Munksgaard skildrer med udgangspunkt i personportrætternes psykologiske realisme et samfund, hvor fællesskaberne lige så meget handler om eksklusion som inklusion.

I 2019 debuterede Munksgaard som digter med digtsamlingen Mere lys, og året efter udgav han sin første kriminalroman, den genreudforskende samtidskrimi Digterens død, som modtog Det Danske Kriminalakademis debutantpris.

Bibliografi 
 Retrograd, roman, 2007
 Den perfekte mand, en selvbiografi, roman, 2009
 Sort hund, roman, 2012
 I virkeligheden, roman, 2014
 Muren, roman, 2017
 Johns saga, roman, 2018
 Mere lys, digte, 2019
 Digterens død, roman, 2020
 Diskodanserens død, roman, 2021
 Planet B, digte, 2021
 Damevennens død, roman, 2022

Bidrag til antologier 
 Lyset og stilheden, novelle i Sankthansbålet og andre fortællinger, antologi, 1997
 Private Ribeye, novelle i Dette er ikke en krimi, antologi, 2012
 Rødt lys, novelle i Fortællinger om kærlighed, antologi, 2012
 Kropsvisitation, novelle i 360 grader, antologi, 2013
 Dvs. Haderslev, essay (under pseudonym) i Her er DK, antologi, 2017
 Den forsvundne tysker, essay i Sønderjylland, antologi, 2020

Priser og udmærkelser 
 2007: Vinder af Bonnier-forlagenes nordiske konkurrence om den store samtidsroman med Retrograd
 2013: Statens Kunstfonds treårige arbejdsstipendium
 2020: Danske Skønlitterære Forfatteres Skulderklaplegat
 2020: Romanen Digterens død kåret som årets bedste krimi i Horsens Posten
 2021: Det Danske Kriminalakademis debutantpris for Digterens død
 2022: Optaget som medlem af Det Danske Kriminalakademi
 2023: Harald Mogensen-prisen, Det Danske Kriminalakademis pris for årets bedste danske krimi, for Damevennens død 
 2023: Nomineret til den nordiske krimipris Glasnøglen for Damevennens død
 2023: Nomineret til Blixenprisen 2023 for Damevennens død

Eksterne links 
Torben Munksgaards hjemmeside
Forfatterportræt på Litteratursiden

Referencer 

Romanforfattere fra Danmark
Personer fra Haderslev
Danskere i 2000-tallet
VM i hurtigløb på skøjter

VM i hurtigløb på skøjter henviser til flere artikler:
 All-round-VM i hurtigløb på skøjter for mænd
 All-round-VM i hurtigløb på skøjter for kvinder

 Sprint-VM i hurtigløb på skøjter for mænd
 Sprint-VM i hurtigløb på skøjter for kvinder

 Enkeltdistance-VM i hurtigløb på skøjter for mænd
 Enkeltdistance-VM i hurtigløb på skøjter for kvinder

Se også 
 VM i short track
 Hold-VM i short track
EM i hurtigløb på skøjter

EM i hurtigløb på skøjter henviser til flere artikler:
 EM i hurtigløb på skøjter for mænd
 EM i hurtigløb på skøjter for kvinder

Se også 
 EM i short track
United Service Organizations

United Service Organizations (USO) er en ideel organisation som organiserer programmer, ydelser og underholdning til amerikanske tropper og deres familier.

USO blev grundlagt 1941 efter ordre fra daværende præsident Franklin D. Roosevelt.

USO Shows blev et sted hvor unge piger underholdt soldater i fronten.

USO Shows har også været på besøg på Sondrestrom Air Base (SAB) og Thule Air Base (TAB)

Normalt var der ikke kvinder ansat på SAB eller TAB før 1976 ?

Eksterne henvisninger 

 Officiel hjemmeside

Organisationer fra USA
Etableret i 1941